10 Wonnue! wɔn a wɔhyehyɛ mmara bɔne,+Wɔn a daa wɔkyerɛw ahyɛde a emu yɛ den,2 Sɛnea ɛbɛyɛ a ohiani rennya obiara nni n’asɛm mma no,Na me man mu abrɛfo nnya atɛntrenee.+Wɔde akunafo ayɛ sɛ nneɛma a wɔanya wɔ ɔko mu,Na wɔde nnyanka ayɛ sɛ nneɛma a wɔafom afa!+3 Akontaabu* da no, mobɛyɛ dɛn,+Bere a ɔsɛe fi akyirikyiri aba no?+Hena nkyɛn na mubeguan akɔpɛ mmoa,+Na ɛhe na mubegyaw mo ahode?*4 Nea ɛbɛba ara ne sɛ wɔbɛkotokotow nneduafo mu,Anaa wɔbɛhwehwe awufo mu.Nea akɔ so nyinaa nti, ɔntwee n’abufuw nsanee,Mmom, wateɛ ne nsa, na ɔda so ara rekunkum.+5 “Hwɛ! Asiriani no ni,+Ɔbɛyɛ m’abufuw abaa,+Ne wɔn nsam poma a mede bɛda m’abufuhyew adi!6 Mɛsoma no akɔ ɔman a watew atua atia Onyankopɔn so,+Na masoma no akɔ nnipa a wɔahyɛ me abufuw no so;Mɛhyɛ no sɛ ɔnsesaw wɔn nneɛma pii na ɔmfom wɔn nneɛma bebree,Na ontiatia wɔn so sɛ abɔntenkwan so atɛkyɛ.+7 Nanso ɔrente nka saa,Na ɛremma ne komam saa;Efisɛ ɛwɔ ne komam sɛ ɔbɛtɔre aman pii ase,Na watwitwa wɔn agu; ɛrenyɛ kakraa bi.8 Na ɔka sɛ,‘M’abirɛmpɔn nyinaa nyɛ ahemfo anaa?+9 Kalno+ nte sɛ Karkemis+ anaa?Hamat+ nte sɛ Arpad?+Samaria+ nte sɛ Damasko?+10 Magye* anyamehunu ahemmanA wɔn ahoni dɔɔso sen nea ɛwɔ Yerusalem ne Samaria no!+11 Sɛnea meyɛɛ Samaria ne n’anyamehunu no,Ɛnyɛ saa ara na mɛyɛ Yerusalem ne n’ahoni nso?’+12 “Na sɛ Yehowa wie dwuma a obedi wɔ Sion Bepɔw so ne Yerusalem nyinaa a, Ɔbɛtwe* Asiria hene aso esiane ne koma a apirim ne n’ani a atra n’ani ntɔn no nti.+13 Efisɛ ɔka sɛ,‘Mede me nsam tumiNe me nyansa bɛyɛ ade, efisɛ mewɔ nyansa.Meyiyi aman no ahye afi hɔ+Na mafom wɔn akorade,+Na maka emufo agu sɛ ɔhoɔdenfo.+14 Sɛnea obi de ne nsa wura berebuw mu no,Mɛteɛ me nsa agye aman no agyapade;Na sɛnea obi tase nkosua a wɔagyaw no,Saa ara na mɛboaboa asaase nyinaa ano!Obiara remmɔ ne ntaban mu, ɔremmue n’ano, na ɔrensu.’”*15 Abonnua bɛma ne ho so wɔ nea ɔde no rebu nnua no so?Sradaa bɛma ne ho so asen nea ɔde no retwa ade no?Poma+ betumi ahim nea ɔma no so no?Anaa abaa betumi ama nea wɔamfa dua anyɛ no no so?16 Enti asafo Yehowa, nokware Awurade noBɛma n’akɛsefo afomfɔn,+Na wasɔ gya ama adɛw wɔ n’anuonyam ase.+17 Israel Hann+ bɛyɛ ogya,+Na ne Kronkronni ayɛ ogyaframa;Ɛbɛdɛw na ahyew ne nwura ne ne nsɔe nyinaa da koro.18 Ɔbɛsɛe ne kwae ne ne turo anuonyam pasaa;*Ɛbɛyɛ sɛ obi a yare ama wafɔn.+19 Ne kwae mu nnua a aka no,Ɛbɛyɛ kakraa bi, na abofra mpo betumi akan akyerɛw ne dodow.20 Saa da no, Israel nkaefoNe Yakob fifo a wonyaa wɔn ti didii muRemfa wɔn ho ntweri nea ɔhwee wɔn no bio;+Mmom wɔde wɔn ho betweri Yehowa,Israel Kronkronni no, wɔ nokwaredi mu.21 Nkaefo bi pɛ na wɔbɛsan aba,Yakob nkaefo no bɛsan aba Onyankopɔn Tumfo no nkyɛn.+22 O Israel, wo nkurɔfoTe sɛ mpoano anwea,Nanso wɔn mu nkaefo bi pɛ na wɔbɛsan aba.+Wɔahyɛ ɔsɛe ato hɔ,+Na atɛntrenee* bebu afa wɔn so.+23 Yiw, ɔsɛe pasaa a Awurade Tumfo, asafo Yehowa, ahyɛ ato hɔ no,Ɛbɛba asaase no nyinaa so.+24 Enti nea Awurade Tumfo, asafo Yehowa, aka ni: “Me man a mote Sion, munnsuro, Asiriani a ɔde abaa hwee mo+ na ɔde ne poma baa mo so sɛnea Egypt yɛe no+ nti.25 Ɛrenkyɛ koraa, abufuhyew no to betwa; m’abufuw bɛsɛe wɔn.+26 Asafo Yehowa behim abaa* wɔ no so+ sɛnea otwiw faa Midian so wɔ Oreb botan ho no.+ Na ɔde ne poma bɛkyerɛ po so, na wama so sɛnea ɔyɛɛ Egypt no.+27 Saa da no, Asiriani no adesoa befi w’abati so,+Na ne kɔndua afi wo kɔn ho,+Na ngo no nti, kɔndua no bɛsɛe.”+28 Waba Aiyat+ so;Watwam afa Migron;Mikmas+ na ɔde ne nneɛma abegu.29 Wɔafa baabi a wɔfa twa asu no;Wɔakɔda Geba;+Rama abɔ hu, na Saul kurow Gibea+ nso aguan.+30 O Galim babea, su na teɛteɛm!Laisa, yɛ aso tie!O Anatot,+ w’asɛm yɛ mmɔbɔ!31 Madmena aguan.Gebimfo akɔpɛ baabi atɛw.32 Ɛnnɛ da yi ara, obegyina Nob.+Ɔwosow ne nsa kyerɛ Sion babea bepɔw,Yerusalem koko no.33 Hwɛ! Asafo Yehowa, nokware Awurade no,Retwitwa nnubaa* ma ɛrehwehwe fam birimbirim;+Ɔretwitwa nnua atenten no gu,Na nea ɛkorɔn no, ɔbrɛ no ase.34 Ɔde dade* twitwa kwae mu adɔtɔ,Na ɔhoɔdenfo bi nsa ano na Lebanon bɛhwe ase.
twi_Latn